Pán Miller,

neviem ako u Vás, no my sa okrem vírusu COVID-19 a padajúcich cien kovov na LME snažíme orientovať i v nariadeniach a opatreniach, ktoré sa menia zo dňa na deň a je to dosť neorganizované a neprehľadné. Posielam Vám posledný mail našim členom na ukážku, ako sa dostať k informácii, či naše prevádzky môžu alebo nemôžu byť otvorené. Budem Vám vďačná za info, ako to funguje u vás a či sa nejaké opatrenia vašej vlády týkajú aj výkupní kovových odpadov.

Vážení kolegovia,

ako som v predchádzajúcom maily spomínala, poslal som včera 18.3.2020 žiadosť o udelenie výnimky pre naše prevádzky priamo na Úrad verejného zdravotníctva do kancelárie hlavného hygienika.

Medzitým MŽP SR uverejnilo na svojich webových stránkach oznam, že Opatrenie vydané ÚVZ SR zo dňa 15.3.2020, ktorým sa nariaďuje uzatvorenie všetkých maloobchodných prevádzok a služieb okrem udelených výnimiek, sa nás, ako "zariadení na zber" netýka.

Dnes 19.3.2020 o 15:02 som dostala mailom odpoveď z ÚVZ SR že nám výnimku nemôžu udeliť ak nespadáme do zoznamu ktorý je uvedený na ich stránkach. Tak som na zoznam išla (nižšie prikladám link) a naozaj, je pod položkou č.14 veta:

"Zákaz prevádzky sa netýka komunálnych služieb a služieb dezinfekcie a regulácie živočíšnych škodcov."

Takže nezostávalo nič iné, ako osloviť MŽP SR, aby sa vyjadrilo a tak som zavolala do tlačového odboru priamo hovorcu MŽP SR pána Mgr. Tomáša Ferenčáka, v krátkosti som mu vysvetlila náš problém a on mi po porade s riaditeľom odboru p. Ing. Petrom Šimurkom potvrdil, že áno, aj výkupne, považované za zberné dvory, môžu normálne fungovať a mať otvorené svoje prevádzky, nakoľko spadáme pod balíček "komunálne služby"

Takže zhrnutie: **máme oficiálne potvrdené že prevádzky na zber a výkup odpadov môžu zostať otvorené !!!**

Prikladám:

1. Odpoveď RNDr. Zuzany Valovičovej z ÚVZ SR na našu žiadosť:

Dobrý deň,

pokiaľ sa prevádzka nenachádza v zozname maloobchodných prevádzok resp. poskytovaných služieb, ktoré boli vyňaté z opatrení Úradu verejného zdravotníctva Slovenskej republiky pri ohrození verejného zdravia  z 15. a z 16. marca 2020  (dostupné na: [*http://www.uvzsr.sk/index.php?option=com\_content&view=article&id=4104:aktualizovane-opatrenia-uvz-sr-pri-ohrozeni-verejneho-zdravia&catid=250:koronavirus-2019-ncov&Itemid=153*](http://www.uvzsr.sk/index.php?option=com_content&view=article&id=4104:aktualizovane-opatrenia-uvz-sr-pri-ohrozeni-verejneho-zdravia&catid=250:koronavirus-2019-ncov&Itemid=153)), nie je možné ju v súčasnosti prevádzkovať ani pre ňu udeliť výnimku.

V súvislosti so vzniknutou situáciou Vám odporúčame sledovať usmernenia, ktoré zverejňuje ÚVZ SR na svojej webovej stránke v nadväznosti na závery, prijaté na zasadnutiach krízového štábu.  Podnety, ktoré sú na ÚVZ SR v súvislosti s vydanými opatreniami doručené, sa prehodnocujú a môžu v budúcnosti viesť k úpravám resp. doplneniam už vydaných opatrení.

S pozdravom

RNDr. Zuzana Valovičová

Odbor hygieny životného prostredia

2. Oznam zo stránky ÚVZ SR - link

<http://www.uvzsr.sk/index.php?option=com_content&view=article&id=4104:aktualizovane-opatrenia-uvz-sr-pri-ohrozeni-verejneho-zdravia&catid=250:koronavirus-2019-ncov&Itemid=153>

3. Oznam MŽP SR - link

<https://www.minzp.sk/spravy/obmedzenia-cinnosti-suvislosti-so-sirenim-koronavirusu-netykaju-nakladania-odpadom.html>

Ak by nastala nejaká zmena určite Vás budem informovať

S pozdravom

--

**Katarína Špačková**

predseda ANSDS

člen výkonného výboru

+421 905 792 334